Are Dios Joinchechjian Mundo 

(Genesis 1) 

Saho Dios joinchechjian mundo. Dios joinchechjian ngajni co 
nontte. Jehe joinchechjian cainxin cosa que ji. Ngoixin nontte 
naxixehe vehe. Nontte are saho vaguiconha na inchin dicon ni jai. 
Ngajni xonhi cosa vehe cai. Veha nchanho, veha conittjao, veha 
conotse. Joho Dios vehe. Espiritue Dios vatto ngataon jinda. 

Co Dios ndacho que zehe xohi co ovehe xohi. Dios vicon que 
nchao vehe xohi co Dios conchjea na lado coin xohi co na lado coin 
naxixehe. Jehe joinchechjian ttie co nchanho. Jafia joinchehe Dios 
saho nchanho. Nchanho me nchanho saho vehe. 

Nchanho yoxin ndacho Dios que zehe chintto ngaye jinda co ovehe 
chintto. Jana conchjea Dios jinda. Jinda noi nchechjian nda ttjoi 
CO jinda nontte vehe nda ngataon nontte. Jafia joinchehe Dios nchanho 
yoxin. 

Nchanho nixin Dios ndacho que cainxin jinda que vehe ngataon 
nontte satsji nda nacoa lugar co osacjoi nda. Co ojoincheguinhi nda 
ndachaon. Co ina lugar vehe nontte xema. Dios vicon que tti jehe 
joinchechjian nchao vehe. 

Co Dios cjan ndacho que zehe ca ngataon nontte co ovehe ca que 
chonda tse co ntta que chonda ttochjoin co tse. Jafia joinchechjian 
Dios nchanho nixin. Co jehe vicon que cainxin nchao vehe. 

Nchanho noxin Dios joinchechjian xohi. Na xohi jye para ixin 

nchanho, co na xohi nchin para ixin ttie. Xohi jye dinhi xohi nchanho 
CO xohi nchin dinhi xohi conittjao. Cai jehe joinchechjian conotse. Co 
Dios vicon que cainxin nchao vehe. 

Co Dios ndacho que zehe copescado co cainxin coxigo que tengangui 
jinda co sinchechjian va icha coxigo inchin jehe va. Co ovehe va. Co 
zehe conttoa que tjaganga ngataon chintto co sinchechjian va icha va 
inchin jehe va. Co ovehe va. Jafia joinchechjian Dios nchanho naoxin. 
Co Dios vicon cainxin tti jehe joinchechjian nchao vehe. 

Nchanho incjaonxin ndacho Dios: 

— Zintte nttihi ngataon nontte cainxin coxigo que chji ngataha 
nontte co cainxin coxigo que tengadoho nontte. 



Co ovintte va. Dios vicon que cainxin nchao vehe. Co Dios ndacho: 
— Janna sinttochjian na chojni inchin janna pero rrochonda icha nchin 

joachaxin. Jehe tsetonhe copescado chingui jinda co conttoa que tjaganga 

ngataon chintto co coxigo chji ngataha nontte co coxigo tengadoho nontte 

CO coxigo tengangui jinda. 

Co Dios joinchechjian na xi co na nchi. Co ndacho Dios: 

— Ncheconcjihi ra chjan para ixin chojnia ra rrochjeque na ngoixin 

nontte. Dinttenda ra cainxin cosa que ji ngataha nontte co nchegonda 

ra cosa cai. Janha chjaha cainxin ca conixin tse co cainxin ntta conixin 

ttochjoin para jaha ra sintte ra. 

Co Dios vicon cainxin tti joinchechjian nchao vehe. Jafia joinchechjian 

Dios nchanho incjaonxin. 

Dios joexin joinchechjian ngajni co nontte co cainxin cosa que ji. Co 

nchanho yatoxin jehe joinchejogaha. 

Dios Joinchechjian n^ Xi co n^ Nchi 

(Genesis 2) 

Dios joinchechjian na xi conixin jinche. Dios vanotte chinttjon 
xa CO jehe ovechon. Xi me vinhi Adan. Are Dios joexin joinche- 
chjian xi me, savicao ngain na la huerta co ndache rroguenda la huerta 
me. La huerta me vinhi Eden. 

Ngain la huerta me Dios joinchechjian cainxin nttattochjoin que 
chojni nchao sine. Ngosine la huerta me vehe yo ntta. Na ntta vinhi 
ntta tti sinchechon chojni co zenha na. Co ina ntta vinhi ntta tti 
sinchegatsoanxin chojni tti jian co tti jianha. 

Co Dios ndacho ngain tattita: 

— ^Nchao sintte cainxin ttochjoin que ji. Pero nttattochjoin tti 
sinchegatsoanxin chojni tti jian co tti jianha, me nchoe sintteha tto. 
fihoha sintte tto yd; si jaha sintte tto, seguro ndazenhe. 

Co Dios joaho cainxin coxigo que jehe joinchechjian icha saho 
ngain tattita para ixin tattita rrochje va nombre va. Co ttimeja 
tattita me chje cainxin coxigo nombre va. Pero tti xi me xonhi 
compafiere vechonda. Dios xaxaon ndacho: 

— Nchaoha para na tattita joho zehe. Icha jian janha sinttachjian 
na companere Adan. 

Mexinxin Dios rroenhe Adan na cottachin. Are tavejoa Adan, Dios 

10 



vantsjehe na nttanttacoin. Co ttimeja cjoeje nttaohe Adan. Dios joinche- 
chjian na nanita conixin nttanttacoin Adan. Are xingamehe Adan, Dios 
chje nanita me Adan. Are Adan vicon nanita jehe ndacho: 

— Nanita jihi joixin de nttaohna co nttalorona. 

Mexinxin are na tattita tottehe na nanita, jehe na idintteha na 
icha tiempo ngain ndode na co janne na. Tattita zecao chihi co nanita 
zecao xixihi co cayoi na zintte na nacoa chojni. 

Adan co Eva vechondaha na lonttoe na. Adan co Eva vacosoeha 
na ixin jehe na atto jian na co vaxaxaon na joho cosa jian. 

Saho Cosa Nchaoha ngataha Nontte 

(Genesis 3; Isaias 14:12-16; Ezequiel 28:12-19) 

Dios joinchechjian cainxin cosa que ji ngataha nontte co cainxin 
cosa que ji ngajni. Joinchechjian angel cai. Angel jeha chojni, me 
espiritu. 

Ose tiempo vatto tti jianha cjoi na angel de Dios. Jehe vaquetonhe 
cainxin angel co vinhi Lucero. Dios chje anto tsje joachaxin nganji jehe. 
Mexinxin Lucero vaxaxaon que jehe atto jian. Vaxaxaon que jehe 
rrochonda icha joachaxin que Dios. Jehe joinao rroquetonhe Dios. Jehe 
joincheyehe icanxin angel. Co cain ni me vaxaxaon na que rrocjehe 
na cha Dios. 

Mexinxin Dios datto gonao ngain Lucero co angel que varroe 
Lucero. Co Dios joantsjexin na de nttiha ngajni. Jafia Lucero cjan 
tti jianha co jai jehe tti dinhi Satanas. Co ninchehe xe dinhi na demonio. 
Co jehe na te na ngataha nontte. Tti jianha co ninchehe xe jehe na 
espiritu na, co chondaha na nttao xa chojni. 

Tti jianha xaxaon quexen sincheyehe Eva. Jehe cjoi ngain la huerta 
cjamanga na conche co ndacho ngain tti Eva: 

— ^Andacho Dios que jaha ra choha sintte ra ttochjoin ji ngain 
la huerta jihi? 

Eva ndacho ngain conche: 

— Nchao sine na cain ttochjoin. Joho ttochjoin ji ngosine la 
huerta choha sine na. Dios ndacho que choha rrotse na ttochjoin co 
choha sine na tto ixin nchanho que janha na sine na tto, nchanho me 
ndazenhe na. 

Conche ndacho va: 

— Jaha ra ndazenha ra. Dios nohe si jaha ra sintte ra ttochjoin 
ya, jaha ra zintte ra inchin Dios ixin jaha ra tsonoha ra tti jian co 
tti jianha. 

Nanita vicon ttochjoin me, nchao ji tto para jehe sine tto co 
xaxaon que jehe tsonohe anto tsje cosa isi jehe sine tto. Co ttimeja 
conchinji tto co joine tto. Cai chje xixihi tto cai co joine na tto 
cayoi na. Jafia joinchehe na vitticaonha na tti ndacho Dios. Mexinxin 
chojni cjan na jianha. Are joexin joine na tto, Adan co Eva conohe na 
que vechondaha na lonttoe na. Mexinxin jehe na conchinji na chan ca co 
joinchechjian na lonttoe na. 

Are figuiataon nchanho, Adan co Eva coinhi na jidea Dios co jehe 
na tavinttema na toenxin na ntta. Dios vaye Adan, ndacho: 

— ^Ttino rrihi, jaha, Adan? 
Adan ndacho: 

— Janha coian rridayahna. Janha xaon na ixin chondaha lonttona. 
Mexinxin tajoarima. 
Dios ndacho: 

— ^j^Quensen ndattjo ixin chondaha lonttoa? ^Aojointte ttochjoin 
que janha coetonha sintteha? 

Adan ndacho: 

— Nanita que jaha chjana na de companerana me tti chjana 
ttochjoin CO janha joine tto. 
Dios ndacho ngain nanita: 

— ^Quehe joinchehe jaha? 
Nanita ndacho: 

— Conche joincheyana co janha joine tto. 

Dios ndacho ngain conche: 

— Jaha joinchehe nchaoha. Jaxon jaha rroxadonttiji conixin tse 
ngataha nontte zacji. Jaha co nanita rroningaconhe cho ra. Cain chojni 
nanita co cain coxigoa jaha rroningaconhe cho. Jaha sinchenihi chen 
rotte na chojni nanita co na chojni nanita sinchenihi ja jaha. 

Dios ndacho ngain nanita: 

— Are jaha sincheconcjihi chjan, anto tangui sincheconcjihi xanha. 
Co xixiha tsetonha xa jaha. 

Dios ndacho ngain tattita: 

— Jaha vitticaon tti ndattjo chiha co jointte ttochjoin que jehe 
chja, are icha saho janha ndattjo que sintteha ttochjoin. Mexinxin 
nontte izanjoha nontte tsje cosa tti sintte ra inchin are saho. Anto 
tangui zoan tti sintte ra co zoan canxin ca ngataon jngui sinchia ca 

13 



zhaha. Jaha ra sintte ra canxin ca. Anto tangui zacji ra hasta rrocjan 
ra jinche jaha ra. Janha jointtachjian jaha conixin jinche co are ndazenhe 
jinche rrocjan. 

Co ttimeja Dios joinchechjian lonttoe na roe coxigo. Dios joinche- 
nga na lonttoe na co vantsjexin na ngain la huerta que vinhi Eden para 
jehe na sinchehe na xa ngain nontte naroa. Jehe na ichoha vintte na 

ngain la huerta. Co Dios nttiha vaquehe canxin angel nttiha para 
vinttenda na puerte la huerta ixin Dios ijoinaoha cjan Adan co Eva 
ngain la huerta. 

